《满江红·阳律方回》
宋代·佚名

阳律方回，月圆後、又逾两日。想当年，秀锺峻岳，复生申□。重庆蓬弧呈瑞旦，盈门喜气先洋溢。羡璇穹、箕宿动祥光，辉南极。延遐算，希年及。康宁富，无亏一。论箕畴五福，总全天锡。鹤发未教垂雪彩，凤毛行展冲霄翼。愿彩庭、岁岁捧霞觞，倾仙液。

作者简介：亦称无名氏，是指身份不明或者尚未了解姓名的人。源于古代或民间、不知由谁创作的文学、音乐作品会以佚名为作者名称。